აჭარის ავტონომიური რესპუბლიკის განათლების, კულტურისა და სპორტის სამინისტროს პროგრამების/ქვეპროგრამების

2017 წლის პირველი კვარტლის შესრულების

ა ნ გ ა რ ი შ ი

აჭარის ავტონომიური რესპუბლიკის რესპუბლიკური განათლების, კულტურისა და სპორტის სამინისტროს 2017 წლის პირველი კვარტლის დაზუსტებული გეგმა განისაზღვრა 8 847 555 ლარით, ხოლო ფაქტიური შესრულება შეადგინა 7 321 108 ლარი, რაც გეგმის შესრულების 82,7 პროცენტია.

მათ შორის ფაქტიური ხარჯი:

**აჭარის ავტონომიური რესპუბლიკის განათლების, კულტურისა და სპორტის სამინისტრო 2017 წელს განათლების სფეროს მიმართულებით ახორციელებს ოთხ პროგრამას: საგანმანათლებლო დაწესებულებების ინფრასტრუქტურის გაუმჯობესება და ინვენტარით აღჭურვა, განათლების ხელმისაწვდომობის გაზრდა, განათლების ხარისხის გაუმჯობესება და აჭარაში მოქმედი სახელმწიფო უმაღლესი საგანმანათლებლო დაწესებულებების სამეცნიერო კვლევითი საქმიანობის ხელშეწყობა და ინფრასტრუქტურის გაუმჯობესება.**

**პროგრამა** - **საგანმანათლებლო დაწესებულებების ინფრასტრუქტურის გაუმჯობესება და ინვენტარით აღჭურვა -** მოიცავს ოთხ ქვეპროგრამას, ,,საჯარო სკოლების ინფრასტრუქტურის გაუმჯობესება”, ,,საპანსიონო ინფრასტრუქტურის გაუმჯობესება და ინვენტარით აღჭურვა“, ,,საჯარო სკოლების მატერიალური ბაზის გაუმჯობესება“ და ,,სპორტის განვითარების ხელშეწყობა სკოლებში“. პირველ კვარტალში გათვალისწინბებული იყო ორი ქვეპროგრამის დაწყება, კერძოდ:

|  |  |  |  |  |
| --- | --- | --- | --- | --- |
| N | ქვეპროგრამის დასახელება | დაზუსტებული  გეგმა | ფაქტი | შესრულების % |
| 1 | საჯარო სკოლების ინფრასტრუქტურის გაუმჯობესება | 257 070 | 185 812 | **72.3%** |
| 2 | სპორტის განვითარების ხელშეწყობა სკოლებში | 25 000 | 17 311 | **69.2%** |
|  | **სულ ჯამი:** | **282 070** | **203 123** | **72.0%** |

*ქვეპროგრამა - საჯარო სკოლების ინფრასტრუქტურის გაუმჯობესება*

პირველი კვარტლის გეგმა შეადგენს 257 070 ლარს, საკასო ხარჯი 185 812 ლარს.

ქვეპროგრამის ფარგლებში განხორციელდა შემდეგი საქმიანობა:

ქვეპროგრამით წლის განმავლობაში დაგეგმილია 5 საჯარო სკოლის მშენებლობა, 21 საჯარო სკოლის რეაბილიტაცია და 27 საპროექტო-სახარჯთაღრიცხვო დოკუმენტაციის შესყიდვა.

მშენებლობა, კერძოდ:

საანგარიშო პერიოდში განხორციელდა

ხელვაჩაურის მუნიციპალიტეტის სოფელ კაპრეშუმის საჯარო სკოლის საძირკველის მშენებლობა, სამუშაოებს აწარმოებს შპს ,,ლადა", რომელსაც შესრულებული სამუშაოების მიხედვით გადაერიცხა 113 793 ლარი;

შუახევის მუნიციპალიტეტის სოფლების მაწყვალთის, ჟანივრისა და ხელვაჩაურის მუნიციპალიტეტის სოფელ სარფის საჯარო სკოლების მშენებლობაზე გამოცხადებულია ტენდერი და მიმდინარეობს სატენდერო პროცედურები;

ხულოს მუნიციპალიტეტის სოფელ განახლების საჯარო სკოლის მშენებლობაზე მიმიდნარეობს პროექტის მომზადება;

სარეაბილიტაციო სამუშაოები, კერძოდ:

ქობულეთის N3 საჯარო სკოლის სახურავის, ფასადისა და რამოდენიმე საკლასო ოთახის სარემონტო სამუშაოებს ახორციელებს შპს ,,უნივერსალი", რომელსაც შესრულებული სამუშაოების მიხედვით ჩაერიცხა 33 901 ლარი;

ბათუმის N28 საჯარო სკოლის სახურავის, ფასადისა და სპორტული დარბაზის სარეაბილიტაციო სამუშაოებს აწარმოებს შპს ,,მეფური", რომელსაც შესრულებული სამუშაოების მიხედვით ჩაერიცხა 22 720 ლარი;

ბათუმის N14 საჯარო სკოლის სახურავის, ფასადისა და სააქტო დარბაზის სარეაბილიტაციო სამუშაოებს აწარმოებს შპს ,,მარეთი 777", სამუშაოები დაწყებულია;

ხელვაჩაურის მუნიციპალიტეტის სოფელ ზედა ჩხუტუნეთის საჯარო სკოლის სრულ რეაბილიტაციას აწარმოებს შპს ,,უნივერსალი", სამუშაოები დაწყებულია;

ქობულეთის მუნიციპალიტეტის სოფელ სახალვაშოს საჯარო სკოლის ფასადის, სახურავის, კვების ობიექტისა და ეზოს კეთილმოწყობით სამუშაოებს აწარმოებს შპს ,,მუხტი", დაწყებულია სამუშაოები;

საპროექტო-სახარჯთაღრიცხვო დოკუმენტაციის შესყიდვა, კერძოდ:

16 საპროექტო-სახარჯთაღრიცხვო დოკუმენტაციის მომზადებაზე გამოცხადდა ტენდერი, პირველ ეტაპზე მოწოდებული იქნა ხულოს მუნიციპალიტეტის სოფელ უჩხოს, ბოძაურის, წაბლანის, დიაკონიძეების, შუახევის მუნიციპალიტეტის სოფელ ჭვანას, ქედის მუნიციპალიტეტის სოფელ ცხმორისის, ხელვაჩაურის მუნიციპალიტეტის სოფელ თხილნარის N2 და ბათუმის N13 საჯარო სკოლების საპროექტო-სახარჯთაღრიცხვო დოკუმენტაციები. დანარჩენი სკოლების პროექტები მომზადების პროცესშია. საანგარიშო პერიოდში აღნიშნულ საქმიანობაზე გადარიცხვა განხორციელდა 12 084 ლარი;

გარდა ამისა ხარჯი გაწეული იქნა შტატგარეშე მომუშავეთა ანაზღაურების მუხლში, პროგრამის კოორდინატორზე 3 300 ლარი და სამივლინებო ხარჯი 15 ლარი.

გეგმასა და ფაქტს შორის თანხის აუთვისებლობა 71 258 ლარი გამოწვეულია შემდეგი მიზეზებით, კერძოდ, ტენდერის პროცედურები გაგრძელდა დროში (სამი პრეტენდენტის დისკვალიფიკაცია, გასაჩივრებები, რაც სამინისტროს სასარგებლოდ დასრულდა) და უამინდობა (მკაცრი ზამთარი).

ქვეპროგრამა ხორციელდება დაბრკოლებების გარეშე.

შესრულების პროცენტი საანგარიშო გეგმასთან: 72,3 %

შესრულების პროცენტი წლიურ გეგმასთან: 3,5 %

*ქვეპროგრამა - სპორტის განვითარების ხელშეწყობა სკოლებში*

პირველი კვარტლის გეგმა შეადგენს 25 000 ლარს, საკასო ხარჯი 17 311 ლარს.

ქვეპროგრამით გათვალისწინებულია 5 სპორტული დარბაზის რეაბილიტაცია და 7 საპროექტო-სახარჯთაღრიცხვო დოკუმენტაციის შესყიდვა.

საანგარიშო პერიოდში ტენდერი გამოცხადებულია 3 სპორტული დარბაზის რეაბილიტაციაზე და მალე გამოცხადდება კიდევ ერთი. ამასთან პროექტი შესათანხმებლად გაგზავნილია ხელვაჩაურის მუნიციპალიტეტში და შეთანხმების შემდეგ გამოცხადდება ტენდერი ზედა ახალშენის სპორტული დარბაზის მშენებლობაზეც.

ქვეპროგრამის ფარგლებში ასევე შესასყიდია 7 პროექტი, რომელთაგან 5 მიმდინარე წელს განხორციელდება, ხოლო 2 მომდევნო წელს. ესენია დაბა ხელვაჩაურის N1 სკოლის და ხულო/ბეღლეთის სკოლის სპორტული დარბაზები.

ამ ეტაპზე 6 პროექტი უკვე მიღებულია, ხოლო ერთ შემთხვევაში მიმდინარეობს საპროექტო დავალების ცვლილება, რაც გამოწვეულია იმით, რომ საპროექტო ორგანიზაციამ წარმოადგინა ინიციატივა, რომ ბეღლეთში ახალი სპორტული დარბაზის ნაცვლად მიზანშეწონილია მოხდეს ახალი სკოლის მშენებლობა, რომელშიც იქნება გათვალისწინებული სპორტული დარბაზიც (არსებული ხის სკოლა საკმაოდ მოძველებულია და რეაბილიტაციას აღარ ექვემდებარება). შესაბამისად პროექტის მიღება მოხდება აპრილის თვეში.

პირველ კვარტალში გეგმით გათვალისწინებული იყო 25 000 ლარი საპროექტო დოკუმენტაციის შესყიდვისათვის. ტენდერის საფუძველზე ხელშეკრულება დაიდო 24 311 ლარზე, საიდანაც ამ დროისათვის გადარიცხულია 17 311 ლარი, ხოლო დარჩენილი 7 000 ლარი, რაც ბეღლეთის სკოლის სპორტული დარბაზის პროექტისათვის არის გათვალისწინებული, გადაირიცხება აპრილში. 689 ლარი შეადგენს ეკონომია.

ქვეპროგრამა ხორციელდება დაბრკოლებების გარეშე.

შესრულების პროცენტი საანგარიშო გეგმასთან: 69,2 %

შესრულების პროცენტი წლიურ გეგმასთან: 2,9 %

**პროგრამა** - **განათლების ხელმისაწვდომობის გაზრდა**

მოიცავს ხუთ ქვეპროგრამას, საანგარიშო პერიოდში ორი ქვეპროგრამის განხორცილება მიმდინარე წლის მეორე კვარტლიდანაა დაგეგმილი.

|  |  |  |  |  |
| --- | --- | --- | --- | --- |
| N | ქვეპროგრამის დასახელება | დაზუსტებული  გეგმა | ფაქტი | შესრულების % |
| 1 | ვასწავლოთ მომავალი წარმატებისთვის | 45 000 | 34 500 | **76,7%** |
| 2 | სწავლა საზვარგარეთ | 105 000 | 59 000 | **46,2%** |
| 3 | უცხოეთში სტაჟირება | 950 | - | **0%** |
|  | **სულ ჯამი:** | **150 950** | **93 500** | **61,9%** |

*ქვეპროგრამა - ვასწავლოთ მომავალი წარმატებისთვის*

2017 წლის საანგარიშო პერიოდის გეგმა შეადგენს 45 000 ლარს, საკასო ხარჯი 34 500 ლარი.

ქვეპროგრამის ფარგლებში დასაქმებულია 23 მასწავლებელი.

საანგარიშო პერიოდში კომისიის მიერ 7 პედაგოგი ვერ იქნა შერჩეული.

10 500 ლარის დარჩენილი რესურსი წარმოადგენს ეკონომიას.

ქვეპროგრამა ხორციელდება დაბრკოლებების გარეშე.

შესრულების პროცენტი საანგარიშო გეგმასთან: 76,7 %

შესრულების პროცენტი წლიურ გეგმასთან: 23,0 %

*ქვეპროგრამა - სწავლა საზღვარგარეთ*

საანგარიშო პერიოდის გეგმა შეადგენს 105 000 ლარს, საკასო ხარჯი 59 000 ლარს.

ქვეპროგრამის ფარგლებში განხორციელდა შემდეგი საქმიანობა:

მიმდინარე პერიოდში დაფინანსდა ერეკლე მუჯირი (12500 ლარი), ნანა თურმანიძე (12500 ლარი), ნინო ძველაია (9000 ლარი), თორნიკე ჯაშია (12500 ლარი), ნონა დავითაია (12500 ლარი). მათე თანდილავას, უჩა სურმანძის, იმედა იაკოვენკოს და თამარ კაიკაციშვილის დაფინანსება გადაირიცხება მიმდინარე წლის აპრილის თვეში.

ქვეპროგრამა ხორციელდება დაბრკოლებების გარეშე.

შესრულების პროცენტი საანგარიშო გეგმასთან: 100,0 %

შესრულების პროცენტი წლიურ გეგმასთან: 18,2%

*ქვეპროგრამა - უცხოეთში სტაჟირება*

საანგარიშო პერიოდის გეგმა შეადგენს 950 ლარს, საკასო ხარჯი 0 ლარი.

950 ლარის ათვისება მოხდება მეორე კვარტალში.

ქვეპროგრამა ხორციელდება დაბრკოლებების გარეშე.

შესრულების პროცენტი საანგარიშო გეგმასთან: 0 %

შესრულების პროცენტი წლიურ გეგმასთან: 0 %

**პროგრამა** - **განათლების ხარისხის გაუმჯობესება**

*ქვეპროგრამა - კონკურსები და ოლიმპიადები*

საანგარიშო პერიოდის გეგმა შეადგენს 32 000 ლარს, საკასო ხარჯი 0 ლარი.

მოიცავს ერთ ქვეპროგრამას -,,კონკურსები და ოლიმპიადები“ საანგარიშო პერიოდში დაგეგმილი იყო 2016 წელს კონკურსებსა და ოლიმპიადებში გამარჯვებული მოსწავლეების, მასწავლებლებისა და სკოლების დაჯილდოვება, რომელიც გულისხმობს მხატრული ლიტერატურითა და პლანშეტებით დაჯილდოვებას.

მხატვრული ლიტერატურის შეძენის მიზნით გამოცხადებული ტენდერი შეწყდა, იმის გამო, რომ გამარჯვებული კომპანია ვერ აკამყოფილებდა მოთხოვნილი ლიტერატურის სრულად მოწოდებას. ტენდერი გამოცხადდა განმეორებით.

პლანშეტების შესაძენად გამოცხადებულ ტენდერში გამარჯვებულ კომპანიას პლანშეტების მოწოდების ბოლო ვადა განსაზღვრული ჰქონდა 27 მარტი, თუმცა ხელშეკრულებით გათვალსიწინებული ვადა მომწოდებელმა დაარღვია. აღნიშნული გარემოებების გამო პირველ კვარტალში გათვალიწინებული თანხის ათვისება მოხდება მეორე კვარტალში.

ქვეპროგრამა ხორციელდება დაბრკოლებების გარეშე.

შესრულების პროცენტი საანგარიშო გეგმასთან: 0 %

შესრულების პროცენტი წლიურ გეგმასთან: 0 %

**პროგრამა -** **აჭარაში მოქმედი სახელმწიფო უმაღლესი საგანმანათლებლო დაწესებულებების სამეცნიერო კვლევითი საქმიანობის ხელშეწყობა და ინფრასტრუქტურის გაუმჯობესება.**

მოიცავს სამ ქვეპროგრამას სსიპ ბათუმის შოთა რუსთაველის სახელმწიფო უნივერსიტეტი, სსიპ სასწავლო უნივერსიტეტი - ბათუმის სახელმწიფო საზღვაო აკადემია და სსიპ - ბათუმის ხელოვნების სასწავლო უნივერსიტეტი, რაც შეეხება ბათუმის სახელმწიფო საზღვაო აკადემიას საანგარიშო პერიოდში ფინანსური რესურსი გათვალისწინებული არ აქვს.

|  |  |  |  |  |
| --- | --- | --- | --- | --- |
| N | ქვეპროგრამის დასახელება | დაზუსტებული  გეგმა | ფაქტი | შესრულების % |
| 1 | სსიპ ბათუმის შოთა რუსთაველის სახელმწიფო უნივერსიტეტი | 397 320 | 273 217 | **68,8 %** |
| 2 | სსიპ - სასწავლო უნივერსიტეტი - ბათუმის სახელმწიფო საზღვაო აკადემია | 670 000 | 509 521 | **76,1%** |
| 3 | სსიპ - ბათუმის ხელოვნების სასწავლო უნივერსიტეტი | 213 000 | 12 998 | **6,1%** |
|  | **სულ ჯამი:** | **1 280 320** | **795 736** | **62,1 %** |

*ქვეპროგრამა - სსიპ ბათუმის შოთა რუსთაველის სახელმწიფო უნივერსიტეტი*

საანგარიშო პერიოდის გეგმა შეადგენს 397 320 ლარს, საკასო ხარჯი 273 217 ლარი.

ქვეპროგრამის ფარგლებში განხორციელდა შემდეგი საქმიანობა:

სამეცნიერო-კვლევითი საქმიანობის ხელშეწყობის მიზნით დაფინანსდა აგრარული და მემბრანული ტექნოლოგიების ინსტიტუტის, ფიტოპათოლოგიისა და ბიომრავალფეროვნების ინსტიტუტისა და ნიკო ბერძენიშვილის ინსტიტუტის საქმიანობა -იანვრის, თებერვლისა და მარტის თვის თანამდებობრივი სარგო 243 217 ლარი.

მიმდინარე ეტაპზე გამოცხადდა კაპიტალური რემონტის ორი ტენდერი, ჯამში 343 800 ლარის ოდენობით. პირველ ტენდერში, რომელიც ითავლისწინებს სტამბის ოთახის, ბიოლოგიისა და მიკრობიოლოგიის ლაბორატორიების მოწყობას გამოცხადდა 2017 წლის 20 იანვარს (SPA 170001426) საწყისი თანხა 161 800 ლარი, ტენდერი დასრულდა 10 თებერვალს, გამარჯვებულ კომპანიასთან დაიდო ხელშეკრულება 94 775 ლრზე, საიდანაც ფაქტიურად ათვისებულია 30 000 ლარი. რადგანაც გამარჯვებულმა კომპანიამ საბოლოო ფასი გამოცხადებულ ფასთან მიმართებაში შეამცირა 20%-ზე მეტად, შესყიდვების შესახებ მოქმედი კანონმდებლობის შესაბამისად, საჭირო გახდა გამარჯვებული პრეტენდენტისაგან დამატებით ფასწარმოქმნის ადექვატურობის დამადასტურებელი ინფორმაციის მიღება. ამ გარემოებამ შეაფერხა სამუშაოები, რომელიც ფაქტიურად დაიწყო მიმდინარე წლის 17 მარტიდან.

რაც შეეხება მეორე ტენდერს სველი წერტილების მოწყობას, გამოცხადდა 2017 წლის 8 თებერვალს (SPA 170002482), თანხით 182 000 ლარი, რომელიც ჩატარდა მიმდინარე წლის 2 მარტს. აღნიშნულ სიტუაციაში ტენდერში გამარჯვებულმა დააფიქსირა თანხა 88 887 ლარი, ანუ ფასი შემცირდა 20%-ზე მეტად. ამ შემთხვევაშიც საჭირო გახდა ფასწარმოქმნის ადეკვატურობის დამადასტურებელი დოკუმენტების წარმოდგენა, რაც გამარჯვებული კომპანიის მიერ ვერ იქნა დადასტურებული და შესაბამისად მიეცა დისკვალიფიკაცია. ამჟამად მიმდინარეობს მომდევნო დაბალი ფასის წინადადების მქონე პრეტენდენტის მიერ წარმოდგენილი დოკუმენტების დაზუსტება, რომელიც ასევე შემცირებულია 20 %-ზე მეტად. აღნიშნული ფაქტორების შედეგად მნიშვნელოვნად გადაიწია სამუშაოების დაწყების პერიოდი.

ქვეპროგრამა ხორციელდება დაბრკოლებების გარეშე.

შესრულების პროცენტი საანგარიშო გეგმასთან: 68,8 %

შესრულების პროცენტი წლიურ გეგმასთან: 11,4%

*ქვეპროგრამა - სსიპ - სასწავლო უნივერსიტეტი - ბათუმის სახელმწიფო საზღვაო აკადემია*

საანგარიშო პერიოდის გეგმა შეადგენს 670 000 ლარს, საკასო ხარჯი 509 521 ლარს.

ქვეპროგრამის ფარგლებში განხორციელდა შემდეგი საქმიანობა:

ქვეპროგრამის ფარგლებში დაგეგმილია ახალი საწვრთნელ-სასწავლო ლაბორატორია - სიმულატორების (საზეინკლო ლაბორატორიული აღჭურვილობა) შეძენა, რისთვისაც საანგარიშო პერიოდში მიმდინარეობს გეგმით გათვალისწინებული ინვენტარის შეძენა, დაფინანსება ხორციელდება წარმოდგენილი ინვენტარის შესაბამისად.

აუთვისებლობა 160 479 ლარი გამოწვეულია ტენდერების შედეგად.

ქვეპროგრამა ხორციელდება დაბრკოლებების გარეშე.

შესრულების პროცენტი საანგარიშო გეგმასთან: 76,1 %

შესრულების პროცენტი წლიურ გეგმასთან: 58,6 %

*ქვეპროგრამა - სსიპ - ბათუმის ხელოვნების სასწავლო უნივერსიტეტი*

საანგარიშო პერიოდის გეგმა შეადგენს 213 000 ლარს, საკასო ხარჯი 12 998 ლარი.

ქვეპროგრამის ფარგლებში განხორციელდა შემდეგი საქმიანობა:

უმაღლესი განათლების ხემშეწყობის მიზნით გაიცა დაფინანსება - მარტის თვის თამადებობრივი სარგო 12 998 ლარი.

სასწავლებლის შენობის რეაბილიტაციისათვის მიმდინარე წლის 12 იანვარს გამოცხადებული იქნა ელექტრონული ტენდერი სამშენებლო კომპანიის გამოსავლენად, ერთ-ერთმა მომწოდებელმა კომპანიამ გაასაჩივრა ტენდერის პროცედურა სააგენტოს დავების განხილვის საბჭოში. სახელმწიფო შესყიდვებთან დაკავშირებული დავების განხილვის საბჭოს საქმიანობის წესის მე-6 მუხლის თანახმად შეჩერდა შესყიდვის პროცედურა 2017 წლის 03 მარტის ჩათვლით. 06 მარტიდან კვლავ განახლდა პროცესი. ამ ეტაპზე სახელმწიფო შესყიდვების შესახებ ხელშეკრულება გაფორმებულია, თუმცა ტენდერის მიმდინარეობის შესაბამისი პროცედურების გათვალიწინებით ვერ მოხერხდა დროულად სამშენებლო სამუშაოების დაწყება და უნივერსიტეტისათვის პირველ კვარტალში გამოყოფილი 200 000 ლარის ათვისება.

ქვეპროგრამა ხორციელდება დაბრკოლებების გარეშე.

შესრულების პროცენტი საანგარიშო გეგმასთან: 6,1 %

შესრულების პროცენტი წლიურ გეგმასთან: 0,5 %

**აჭარის ავტონომიური რესპუბლიკის განათლების, კულტურისა და სპორტის სამინისტრო 2017 წელს კულტურის განვითარება, ხელშეწყობა და პოპულარიზაციის მიმართულებით ახორციელებს ხუთ პროგრამას.**

საანგარიშო პერიოდში დაგეგმილია მხოლოდ ცხრილში მოყვანილი პროგრამები და ქვეპროგრამაბი.

|  |  |  |  |  |
| --- | --- | --- | --- | --- |
| N | ქვეპროგრამის დასახელება | საანგარიშო პრეიოდის დაზუსტებული  გეგმა | ფაქტი | შესრულების % |
| 1 | კულტურის ღონისძიებების ორგანიზება | 25 000 | - | **-** |
| 2 | კულტურის თანამედროვე მიმართულებების განვითარების ხელშეწყობა | 15 000 | 15 000 | **100%** |
| 3 | აჭარაში კინოხელოვნების განვითარების ხელშეწყობა | 20 000 | - | **-** |
| 4 | ხელოვნების განვითარების ხელშეწყობა და კულტურის პოპულარიზაცია სოფლად | 10 000 | - | **-** |
| 5 | თეატრებსა და მუსიკალურ ცენტრში მენეჯმენტისა და შემოქმედებითი პროცესების გაუმჯობესების ხელშეწყობა | 5 000 | - | - |
| 6 | სამუზეუმო საქმიანობის განვითარების ხელშეწყობა | 15 350 | - | - |
| 7 | არამატერიალური კულტურული მემკვიდრეობის დაცვა და პოპულარიზაცია | 12 500 | - | - |
| 8 | კულტურის სფეროს წარმომადგენელთა პროფესიული განვითარების ხელშეწყობა | 40 700 | 2 950 | 7,2% |
|  | **სულ:** | **143 550** | **17 950** | **12,5%** |

*ქვეპროგრამა - კულტურის ღონისძიებების ორგანიზება*

საანგარიშო პერიოდის გეგმა შეადგენს 25 000 ლარს, საკასო ხარჯი 0 ლარი.

ქვეპროგრამის ფარგლებში I კვარტალში დაგეგმილი იყო პროექტების განხორციელება ფესტივალების, კონცერტების და სხვა წარმოდგენების ორგანიზების ხელშეწყობის მიზნით.

აღნიშნული მიმართულებით ამჟამინდელი მდგომარეობით ხორციელდება 6 პროექტი, მათ შორის 3 პროექტის ფარგლებში დასრულებულია ელ. ტენდერები მიმწოდებლებთან გაფორმებულია ხელშეკრულებები. ანგარიშსწორება განხორციელდება II კვარტალში შესაბამისი მომსახურებების მიწოდების შემდეგ, ხოლო 3 პროექტზე გამოცხადებულია ელ. ტენდერი.

ქვეპროგრამით დაგეგმილ სხვა აქტივობებზე მიმდინარეობს განაცხადების მიღება და მუშაობა ელ. ტენდერების გამოცხადებაზე.

პროგრამა ხორციელდება დაბრკოლებების გარეშე.

შესრულების პროცენტი საანგარიშო გეგმასთან: 0 %

შესრულების პროცენტი წლიურ გეგმასთან: 0 %

*ქვეპროგრამა - კულტურის თანამედროვე მიმართულებების განვითარების ხელშეწყობა*

საანგარიშო პერიოდის გეგმა შეადგენს 15 000 ლარს, საკასო ხარჯი 15 000 ლარი.

აღნიშნული ქვეპროგრამის ფარგლებში I კვარტალში გამოცხადდა თავისუფალი პროექტების მხარდაჭერის კონკურსი, რომლის ფარგლებშიც დაფინანსდა 5 პროექტი:

1. მუსიკალური ფესტივალი - Black Sea Sound
2. „არტ საწარმო“
3. „ქალები ქვიშიდან“
4. „პრინტის საერთაშორისო ფესტივალი LIFESTYLE”
5. სპექტაკლი „სხვა ცარცის წრე“

აღნიშნულ პროექტებზე გამოცხადებულია ელ. ტენდერები, ტენდერის გამარჯვებულებთან ხელშეკრულებების გაფორმებისა და შესაბამისი მომსახურების მოწოდების შემდეგ განხორციელდება ანგარიშსწორება მომდევნო კვარტლებში.

სახვითი, გამოყენებითი, მულტიმედიური ხელოვნების მხარდაჭერის მიზნით ხორციელდება 2 პროექტი:

1. „შემოქმედებითი რეზიდენცია - კაუნასი 2017“ (საერთაშორისო პლენერი)
2. „მეგობრობის პალიტრა 2017“ (საერთაშორისო პლენერი)

მათ შორის ერთი პროექტის ფარგლებში განხორციელებულია ანგარიშსწორება 15 000 ლარის ოდენობით, ხოლო მეორე პროექტის ფარგლებში ანგარიშსწორება განხორციელდება მომდევნო კვარტლებში.

ქვეპროგრამა ხორციელდება დაბრკოლებების გარეშე.

შესრულებისპროცენტისაანგარიშო გეგმასთან: 100%

შესრულებისპროცენტიწლიურგეგმასთან: 5,8%

*ქვეპროგრამა - აჭარაში კინოხელოვნების განვითარების ხელშეწყობა*

საანგარიშო პერიოდის გეგმა შეადგენს 20 000 ლარს, საკასო ხარჯი 0 ლარი.

პროგრამის ფარგლებში I კვარტალში დაგეგმილი იყო აჭარის, როგორც კინოგადაღებისთვის მიმზიდველი ლოკაციის პრომოუშენისა და ქვეპროგრამის მხარდაჭერის აქტივობების განხორციელება, ასევე საკონკურსო კომისიის შრომის ანაზღაურება.

ვინაიდან აჭარის ავტონომიური რესპუბლიკის განათლების, კულტურისა და სპორტის სამინისტრო მომსახურებას შეისყიდის ელექტრონული ტენდერის გზით, შეუძლებელი გახდა საკონკურსო წესით შერჩეული კინოპროექტის დაფინანსება პირდაპირი შესყიდვის წესით. ამდენად, კინოპროექტების დაფინანსების მიზნით კონკურსი სამინისტროში არ გამოცხადებულა, შესაბამისად, არ ჩამოყალიბებულა საკონკურსო კომისიაც.

რეგიონის პრომოუშენის მიმართულებით, მიმდინარეობს მუშაობა პროგრამის - "გადაიღე საქართველოში" - წარმომადგენლებთან ერთად, აქტივობები ამ მიმართულებით განხორციელდება II კვარტალში, შესაბამისად, ფინანსური რესურსიც II კვარტალში გაიხარჯება.

ქვეპროგრამის მხარდაჭერის აქტივობების განხორციელების მიზნით მიმდინარეობს მუშაობა ელ. ტენდერის გამოცხადებაზე, აღნიშნული მიმართულებით ფინანსური რესურსი II კვარტალში გაიხარჯება.

შესრულების პროცენტი საანგარიშო გეგმასთან: 0 %

შესრულების პროცენტი წლიურ გეგმასთან: 0 %

*ქვეპროგრამა - ხელოვნების განვითარების ხელშეწყობა და კულტურის*

*პოპულარიზაცია სოფლად*

საანგარიშო პერიოდის გეგმა შეადგენს 10 000 ლარს, საკასო ხარჯი 0 ლარი.

ქვეპროგრამის ფარგლებში აჭარის ავტონომიური რესპუბლიკისა და პოლონეთის ზემო სილეზიის სავოევოდოს რეგიონის თანამშრომლობისა და მეგობრული ურთიერთობების განვითარების შესახებ დადებული შეთანხმების საფუძველზე დაგეგმილია-პოლონური გამოცდილების გაზიარება აჭარის მუნიციპალიტეტების კულტურის ორგანიზაციების (კულტურის ცენტრები, კულტურის სახლები და სასოფლო კლუბები) საქმიანობის ხელშეწყობისა და გააქტიურების მიზნით.

ზემოაღნიშნულიდან გამომდინარე, ქვეპროგრამის ფარგლებში I კვარტალში დაგეგმილი იყო აჭარის მუნიციპალიტეტების კულტურის ცენტრების წარმომადგენელთა სამუშაო ვიზიტის განხორციელება პოლონეთის ზემო სილეზიის სავოევოდოს რეგიონში, რის შესახებაც მიმდინარეობდა მოლაპარაკებები პოლონურ მხარესთან. პოლონეთის ზემო სილეზიის სავოევოდოს რეგიონის წარმომადგენელთა მოთხოვნით აღნიშნული ვიზიტის განხორციელება გადაიდო II კვარტალში, შესაბამისად, ვიზიტის განსახორციელებელი ფინანსური რესურსი გაიხარჯება II კვარტალში.

ქვეპროგრამა ხორციელდება დაბრკოლებების გარეშე.

შესრულების პროცენტი საანგარიშო გეგმასთან: 0 %

შესრულების პროცენტი წლიურ გეგმასთან: 0 %

*ქვეპროგრამა - თეატრებსა და მუსიკალურ ცენტრში მენეჯმენტისა და შემოქმედებითი პროცესების გაუმჯობესების ხელშეწყობა*

საანგარიშო პერიოდის გეგმა შეადგენს 5 000 ლარს, საკასო ხარჯი 0 ლარი.

პროგრამის ფარგლებში წლების განმავლობაში ვთანამშრომლობდით ბრიტანეთის საბჭოსთან, მიმდინარე წელს ვერ იქნა მოვიპოვეთ გამარტივებული შესყიდვის განხორციელების უფლება, სახელმწიფო შესყიდვების სააგენტოსაგან. შესაბამისად მომსახურების შესყიდვის მიზნით მზადდება სატენდერო წინადადებები. გამომდინარე იქედან, რომ წაინასწარ შეუძლებელია ტენდერში გამარჯვებული კომპანიის და მის მიერ შემოთავაზებული კონკრეტული აქტივობების იდენფიცირება, შესაბამისად ამ ეტაპზე ვერ განხორციელდა პროექტის მხარდაჭერის ხარჯების ათვისება.

შესრულების პროცენტი საანგარიშო გეგმასთან: 0 %

შესრულების პროცენტი წლიურ გეგმასთან: 0 %

*ქვეპროგრამა - სამუზეუმო საქმიანობის განვითარების ხელშეწყობა*

საანგარიშო პერიოდის გეგმა შეადგენს 15 350 ლარს, საკასო ხარჯი 0 ლარი.

აღნიშნული ქვეპროგრამის ფარგლებში I კვარტალში ადგილობრივ მუზეუმებში სამუზეუმო მარკეტინგის გაუმჯობესების მიზნით დაგეგმილი იყო 15 (თხუთმეტი) ადგილობრივი მუზეუმისა და 2 (ორი)

გალერეისთვის ვებ-გვერდის შექმნა და/ან განახლება, ასევე, 3 (სამი) მუზეუმისთვის

ლოგოების შექმნა და/ან განახლება და ბრენდირებული მასალის დამზადება.

ამჟამინდელი მდგომარეობით დასრულებულია ელ. ტენდერი. ანგრიშსწორება მიმწოდებელთან განხორციელდება შესაბამისი მომსახურები მოწოდები შემდეგ II კვარტალში.

"ტრენინგები ადგილობრივი მუზეუმების საქართველოს მუზეუმების კოლექციების საინფორმაციო სისტემაში - egmc.gov.ge. - ჩასართვად"

შესრულების პროცენტი საანგარიშო გეგმასთან: 0 %

შესრულების პროცენტი წლიურ გეგმასთან: 0 %

**პროგრამა - არამატერიალური კულტურული მემკვიდრეობის დაცვა და პოპულარიზაცია**

საანგარიშო პერიოდის გეგმა შეადგენს 12 500 ლარს, საკასო ხარჯი 0 ლარი.

პროგრამის ფარგლებში I კვარტალში დაგეგმილი იყო ხარჯების გაწევა აჭარის რეგიონში სიმღერისა და ცეკვის ბავშვთა ფოლკლორული ანსამბლების ოლიმპიადის ორგანიზებისა და პროგრამის მხარდაჭერის აქტივობების განხორციელების მიზნით. ამჟამინდელი მდგომარეობით ორივე მიმართულებით გამოცხადებულია ელ. ტენდერები, გამოვლენილია გამარჯვებულები და გაფორმებულია ხელშეკრულებები. მომსახურების მიმწოდებლებს წინასწარ არ მოუთხოვიათ ანგარიშსწორება, შესაბამისად, ანგარიშსწორება 12 500 ლარის ოდენობით განხორციელდება მომსახურების მოწოდების შემდეგ, I I კვარტალში.

შესრულების პროცენტი საანგარიშო გეგმასთან: 0 %

შესრულების პროცენტი წლიურ გეგმასთან: 0 %

**პროგრამა - კულტურის სფეროს წარმომადგენელთა პროფესიული განვითარების ხელშეწყობა**

საანგარიშო პერიოდის გეგმა შეადგენს 40 700 ლარს, საკასო ხარჯი 2 950 ლარი.

პროგრამის ფარგლებში I კვარტალში დაგეგმილი იყო პროექტების განხორციელება საქართველოს და საერთაშორისო ფესტივალებში, კონკურსებში, გამოფენებში და სხვა ღონისძიებებში მონაწილეობის ხელშეწყობის, სახელოვნებო განათლების ხელშეწყობისა და შემოქმედებითი კავშირების მხარდაჭერის მიმართულებით.

• საქართველოს და საერთაშორისო ფესტივალებში, კონკურსებში, გამოფენებში და სხვა ღონისძიებებში მონაწილეობის უზრუნველყოფის მიზნით პროგრამის ფარგლებში გამოცხადდა ხელოვანთა მობილობის ხელშეწყობის კონკურსი. ამჟამინდელი მდგომარეობით დასრულებულია კონკურსის I და II ეტაპი, გამოვლენილია 4 გამარჯვებული პროექტი:

1. ფ.პ. ოთარ ნაკაშიძე - „რიკარდო ძანდონაის“ ვოკალისტთა საერთაშორისო კონკურსში მონაწილეობა“;
2. ა(ა)იპ მოსწავლე ახალგაზრდობის სასახლე - “საერთაშორისო თეატრალურ ფესტივალში მონაწილეობა” ;
3. ფ.პ. ამირან მიქელაძე - „საბა მიქელაძის მონაწილეობა კლასიკური მუსიკის მე -6 საერთაშორისო კონკურსში „Future star 2017“
4. ფ.პ. მაია ჭყონია - „პოლონეთში ხელოვანთა საერთაშორისო სიმპოზიუმში (პლენერში) მონაწილეობა“

2-ვე პროექტის ფარგლებში მომსახურების მიმწოდებელთან გაფორმებულია ხელშეკრულება. კონკურსი სულ 8 ეტაპად განხორციელდება; აღნიშნული პროექტების ფარგლებში მომსახურების მიმწოდებლებთან ანგარიშსწორება განხორციელდება II კვარტალში;

• სახელოვნებო განათლების ხელშეწყობის მიზნით ხორციელდება 2 პროექტი:

1. საქართველოს ქორეოგრაფთა კავშირის მიერ დაგეგმილი სამეცნიერო-თეორიული და მეთოდურ პრაქტიკული კონფერენცია ქალაქ ბათუმში;
2. გამოსაშვები საბალეტო ტურნე ქობულეთში, ფოთსა და ბათუმში;

მათ შორის ერთი პროექტი დასრულებულია და მომსახურების მომწოდებელთან განხორციელებულია ანგარიშსწორება 2 950 ლარის ოდენობით, ხოლო მეორე პროექტის ფარგლებში გამოვლენილია ელ. ტენდერის გამარჯვებული და გაფორმებულია ხელშეკრულება, მიმწოდებელთან ანგარიშსწორება განხორციელდება II კვარტალში;

• შემოქმედებითი კავშირების მხარდაჭერის მიზნით ხორციელდება 3 პროექტი:

1. „თეატრის საერთაშორისო დღისადმი მიძღვნილი ღონისძიების ორგანიზება“
2. მხატვართა კავშირის ღონისძიებების ორგანიზება“
3. „ხულოს თეატრალური კვირეული“

რომელთა შორის აჭარის თეატრალური საზოგადოების პროექტი დასრულებულია, ხოლო მხატვართა შემოქმედებითი კავშირის პროექტი მიმდინარეობს. მომსახურების მიმწოდებლებთან გაფორმებულია მიღება-ჩაბარების აქტები, ხოლო ანგარიშსწორება განხორციელდება II კვარტალში;

პროგრამით დაგეგმილ სხვა აქტივობებზე მიმდინარეობს განაცხადების მიღება, განხილვა და მუშაობა ელ. ტენდერების გამოცხადებაზე; პროგრამის ფარგლებში დარჩენილი ფინანსური რესურსი 37 750 ლარის ოდენობით გაიხარჯება II კვარტალში;

შესრულებისპროცენტისაანგარიშო გეგმასთან: 7,2%

შესრულებისპროცენტიწლიურგეგმასთან: 1,2%

**სპორტის განვითარების ხელშეწყობა, პოპულარიზაცია და ახალგაზრდობის საქმეთა სფეროს ხელშეწყობის მიზნით სპორტისა და ახალგაზრდობის საქმეთა დეპარტამენტი ახორციელებს ორ პროგრამას: სპორტის ხელშეწყობისა და ახალგაზრდულ საქმეთა სფეროს ხელშეწყობის პროგრამებს.**

|  |  |  |  |  |
| --- | --- | --- | --- | --- |
| N | ქვეპროგრამის დასახელება | საანგარიშო პერიოდის დაზუსტებული  გეგმა | ფაქტი | შესრულების % |
| 1 | სპორტული ღონისძიებები | 340 400 | 292 292 | **86,0 %** |
| 2 | აჭარის ნაკრები გუნდების წევრთა, მთავარ და პირად მწვრთნელთა მიერ მიღწეული განსაკუთრებული წარმატებების წასახალისებლად ერთჯერადი ფულადი ჯილდოები | 70 000 | 68 830 | **93,3 %** |
| 3 | სათამაშო სახეობათა განვითარების ხელშეწყობა | 200 000 | 189 961 | **95,0 %** |
| 4 | მწვრთნელთა, მსაჯთა და სპორტსმენთა სოციალური მხარდაჭერა და წახალისება | 41 625 | 36 175 | **87,0 %** |
|  | **სულ ჯამი:** | **652 025** | **587 258** | **90,1 %** |

**პროგრამა - სპორტის ხელშეწყობის ფარგლებში ხორციელდება ექვსი ქვეპროგრამა:**

*ქვეპროგრამა - სპორტული ღონისძიებები*

საანგარიშო პერიოდის დაზუსტებული გეგმა შეადგენს 340 400 ლარს, საკასო ხარჯი 292 292 ლარს.

ქვეპროგრამით დაფინანსდა აჭარის ჩემპიონატების, პირველობებისა და სასწავლო-საწვრთნო შეკრებების ჩატარება, მსოფლიო და ევროპის ჩემპიონატებში, სხვადასხვა საერთაშორისო და რესპუბლიკურ ტურნირებში აჭარის გუნდებისა და სპორტსმენების მონაწილეობა. საანგარიშო პერიოდში კალენდარული გეგმის თანახმად ჩატარდა აჭარაში მოქმედი ფედერაციების 111 ღონისძიება და გაწეული იქნა ხარჯი 292 292 ლარი.

პირველ კვარტალში ასევე დაგეგმილი იყო წიგნის ,,მუხრან ვახტანგაძე დამოუკიდებელი საქართველოს პირველი მსოფლიო ჩემპიონი ჭიდაობაში"- გამოცემა, სულ ღირებულებით 48 000 ლარი, აღნიშნულთან დაკავშირებით გამარტივებული ელექტრონული ტენდერის SPA170003805 შედეგად გამოვლინდა გამარჯვებული კომპანია შპს „სეზანი“, რომელთანაც 21 მარტს გაფორმებული იქნა ხელშეკრულება 43 000 ლარზე, აღნიშნული კომპანია ხელშეკრულების თანახმად მომსახურების მოწოდებას უზრუნველყოფს 90 კალენდარულ დღეში და შესაბამისად მეორე კვარტალში მოხდება თანხის ათვისება, ხოლო 5 000 ლარი წარმოადგენს ტენდერის შედეგად გამოწვეულ ეკონომიას.

ქვეპროგრამა ხორციელდება დაბრკოლებების გარეშე.

შესრულების პროცენტი საანგარიშო გეგმასთან: 86,0 %

შესრულების პროცენტი წლიურ გეგმასთან: 22,0 %

*ქვეპროგრამა - აჭარის ნაკრები გუნდების წევრთა, მთავარ და პირად მწვრთნელთა მიერ მიღწეული განსაკუთრებული წარმატებების წასახალისებლად ერთჯერადი ფულადი ჯილდოები*

საანგარიშო პერიოდის გეგმა შეადგენს 70 000 ლარს, საკასო ხარჯი 68 830 ლარს.

ქვეპროგრამის თანახმად აჭარაში მოქმედი სპორტული ფედერაციის წარმატებულ სპორტსმენებსა და მწვრთნელებს გადაეცემათ ერთჯერადი ფულადი ჯილდოები.

3 თვის განმავლობაში სხვადასხვა რანგის ჩემპიონატებსა თუ პირველობებში მიღწეული იქნა წარმატებები და გაცემული იქნა 168 სპორტსმენსა და მწვრთნელზე ერთჯერადი ფულადი ჯილდოები.

ქვეპროგრამა ხორციელდება დაბრკოლებების გარეშე.

შესრულების პროცენტი საანგარიშო გეგმასთან: 98,3 %

შესრულების პროცენტი წლიურ გეგმასთან: 18,6 %

*ქვეპროგრამა - სათამაშო და სახეობათა განვითარების ხელშეწყობა*

საანგარიშო პერიოდის გეგმა შეადგენს 200 000 ლარს, საკასო ხარჯი 189 961 ლარი.

ქვეპროგრამა ითვალისწინებს სპორტის თორმეტი სახეობის ხელშეწყობას, კერძოდ: ხელბურთის, ფრენბურთის, წყალბურთის, ფეხბურთის, რაგბის, კალათბურთის, ინდორ ჰოკეის, ბერძნულ რომაული ჭიდაობის, თავისუფალი ჭიდაობის, მშვილდოსნობის, ძიუდოს და ძალოსნობის შემდგომი პოპულარიზაცია და განვითარებას, სადაც მონაწილეობას ღებულობს ჩამოთვლილი სპორტის სახეობის ნაკრები გუნდების არანაკლებ 320 მონაწილე და 12 კოორდინატორი.

ჩასატარებელი ღონისძიებების ზედამხედველობისა და საორგანიზაციო საკითხების მოგვარების მიზნით თითოეული სახეობების მიხედვით სპორტისა და ახალგაზრდობის საქმეთა დეპარტამენტის მიერ შრომითი ხელშეკრულებით აყვანილი იქნა 12 კოორდინატორი. 3 თვის განმავლობაში ჩატარდა 14 სასწავლო-საწვრთნო შეკრება წყალბურთში, ხელბურთში, ფეხბურთში, კალათბურთში, ძიუდოში, ძალოსნობაში, მშვილდოსნობასა და რაგბში. სპორტსმენები ღონისძიებების პროცესში უზრუნველყოფილი იყვნენ ტრანსპორტით, აუზით, სასტუმროთი და კვებით.

გეგმასა და ფაქტიურ ხარჯს შორის სხვაობა10 039 ლარის ათვისება განხორცილედება მეორე კვარტალში.

ქვეპროგრამა ხორციელდება დაბრკოლებების გარეშე.

შესრულების პროცენტი საანგარიშო გეგმასთან: 95,0 %

შესრულების პროცენტი წლიურ გეგმასთან: 23,4 %

*ქვეპროგრამა - მწვრთნელთა, მსაჯთა და სპორტსმენთა სოციალური მხარდაჭერა და წახალისება*

საანგარიშო პერიოდის გეგმა შეადგენს 41 625 ლარს, საკასო ხარჯი 36 175 ლარს.

ქვეპროგრამის თანახმად გათვალისწინებული იყო საპენსიო ასაკის, ოლიმპიური თამაშების, მსოფლიოს და ევროპის ჩემპიონების, პრიზიორების, სპორტის დამსახურებული მუშაკების, მოღვაწეების და მწვრთნელების ფინანსური მხარდაჭერა. საპენსიო და არასაპენსიო ასაკის სპორტის მუშაკთა, სპორტის დამსახურებულ მუშაკთა, მოღვაწეთა და მწვრთნელთა იუბილეებისა და სხვა ღირსშესანიშნავ თარიღებთან დაკავშირებით მატერიალური მხარდაჭერის გაწევა, ასევე საპენსიო და არასაპენსიო ასაკის სპორტის მუშაკთა, სპორტის დამსახურებულ მუშაკთა, მოღვაწეთა და მწვრთნელთა გარდაცვალების შემთხვევაში მათი ოჯახებისათვის მატერიალური მხარდაჭერის გაწევა. რის საფუძველზეც საანგარიშო პერიოდში ყოველთვიური 187,50 ლარიანი დახმარება გაეწია 45 ბენეფიციარს, 25 312,50 ლარის ოდენობით, არასაპენსიო ასაკის საქართველოს დამსახურებულ 9 მწვრთნელზე გაცემული იქნა 187,50 ლარიანი დახმარება 5 062,5 ლარი, იუბილეებისა და სხვა ღირსშესანიშნავ თარიღებთან დაკავშირებით მატერიალური მხარდაჭერა გაეწია 5 ბენეფიციარს სულ თანხით 2800 ლარი. საპენსიო და არასაპენსიო ასაკის სპორტის მუშაკთა, სპორტის დამსახურებულ მუშაკთა, მოღვაწეთა და მწვრთნელთა გარდაცვალების შემთხვევაში ოჯახისათვის ერთჯერადი დახმარების პუნქტიდან გაწეულია ხარჯი 3 სპორტის წარმომადგენლის გარდაცვალების გამო 3 000 ლარის ოდენობით.

ქვეპროგრამა ხორციელდება დაბრკოლებების გარეშე.

შესრულების პროცენტი საანგარიშო გეგმასთან: 87 %

შესრულების პროცენტი წლიურ გეგმასთან: 21,9 %

**პროგრამა - ახალგაზრდულ საქმეთა სფეროს ხელშეწყობა**

საანგარიშო პერიოდის გეგმა შეადგენს 67 916 ლარს, საკასო ხარჯი 45 160 ლარს.

ახალგაზრდულ საქმეთა სფეროს ხელშეწყობის პროგრამის ფარგლებში პირველ კვარტალში დაგეგმილია იყო 5 ღონისძიების ორგანიზება. მათ შორის საანგარიშო პერიოდში ჩატარდა 4 ღონისძიება, კერძოდ:

1. ფორუმი ,,რეგიონის განვითარება და ახალგაზრდობის როლი" - ღონისძიების ორგანიზებაზე გამოცხადებული იქნა ელექტრონული ტენდერი NAT170001228. ელექტრონული ვაჭრობის შედეგად შემცირდა ღონისძიების ორგანიზების თანხა და ხელშეკრულება გაფორმებული იქნა შპს ,,მარკა"-სთან 17910 ლარზე. ღონისძიებაში მონაწილეობდა აჭარის უმაღლესი სასწავლებლების 50 სტუდენტი, მოწვეული იყვნენ მომხსნებლები, როგორც არასამთავრობო ისე სამთავრობო სექტორებიდან, რომლებმაც ახალგაზრდებს გაუზიარეს თავიანთი გამოცდილება და ხედვები რეგიონალური პოლიტიკის შესახებ, ორი დღის განმავლობაში სტუდენტებს ჩაუტარდათ ტრენინგ-სემინარები და გადაეცათ სერთიფიკატები. 4090 ლარი წარმოდაგენს ეკონომიას რომელიც აღარ იქნება ათვისებული;

2.უცხოეთში სხვადასხვა ტრენინგ-სემინარებსა და კონფერენციებში მონაწილე სტუდენტ ახალგაზრდების მხარდაჭერის პუნქტიდან დეპარტამენტის მიერ პირველ კვარტალში გაწეული იქნა 3 სტუდენტის მგზავრობის ხარჯი 2148 ლარის ოდენობით, რომლებიც გაემგზავრნენ ევროსაბჭოს სესიებზე დასასწრებად სტრასბურგში, აუთვისებელი თანხა 7852 ლარი ათვისებული იქნება მომდევნო თვეებში სტუდენტების მომართვიანობის საფუძველზე;

3. მხიარული რეგიონი ღონისძიების ფარგლებში განხორციელდა ერთი მოსამზადებელი ეტაპი და ერთი ფინალური თამაში. ღონისძიებაში მონაწილეობა მიიღო დაახლოებით 80-მა ახალგაზრდამ და 650-ზე მეტმა დამსწრემ 16 500 ლარი;

4. ინტელექტუალური თამაშების ღონისძიებების ფარგლებში დაფინანსდა აჭარის სასკოლო ჩემპიონატის ოთხი ეტაპი, სადაც მონაწილეობას ღებულობდა მუნიციპალიტეტების კერძო და საჯარო სკოლის დაახლოებით 468 მოსწავლე და ბათუმის რეგულარული სასკოლო ჩემპიონატის პირველი ეტაპი, რომელშის მონაწილეობას ღებულობდა ბათუმის კერძო და საჯარო სკოლების 90 მონაწილე. სულ ხუთივე ეტაპის ღონისძიებაზე გაწეული იქნა ხარჯი 8602 ლარი;

5.ერთჯერადი თავისუფალი პროექტების პუნქტიდან დეპარტამენტის მიერ ვერ იქნა გაწეული ხარჯი მომსახურების შესყიდვასთან დაკავშირებული საკითხების დაუზუსტებლობის გამო. პროექტი უნდა განახორციელოს იმ ახალგაზრდულმა ორგანიზაციამ რომელიც წარმოადგენს პროექტს დასაფინანსებლად. ცალსახად უნდა აღნიშნოს ,რომ იდეის ავტორი ტენდერის შემთვევაში კარგავს იდეასაც და პროექტსაც .ეს ყველაფერი კი რა თქმა უნდა იმოქმედებს პროექტის ჩატარების ხარისხზე და ზოგადად ახალგაზრდული სფეროს განვითარებაზე. დეპარტამენტის მიერ მიმდინარეობს მუშაობა რამოდენიმე პროექტზე და აუთვისებელი თანხის ათვისება მოხდება მომდენვო თვეებში;

ქვეპროგრამა ხორციელდება დაბრკოლებების გარეშე.

შესრულების პროცენტი საანგარიშო გეგმასთან: 66,5 %

შესრულების პროცენტი წლიურ გეგმასთან: 11,8 %

**პროგრამა - 2018 წლის მსოფლიო საჭადრაკო ოლიმპიადის მხარდაჭერა.**

**ქვეპროგრამა**

|  |  |  |  |  |
| --- | --- | --- | --- | --- |
| N | ქვეპროგრამის დასახელება | დაზუსტებული  გეგმა | ფაქტი | შესრულების % |
| 1 | 2018 წლის მსოფლიო საჭადრაკო ოლიმპიადის მზადების ხელშეწყობა | 281 100 | 281 100 | **100%** |
|  | **სულ ჯამი:** | **281 100** | **281 100** | **100%** |

საქართველოს მთავრობის 2016 წლის 18 აგვისტოს N406 დადგენილებისა და ჭადრაკის საერთაშორისო ფედერაციას (FIDE) , ააიპ "2018 წლის მსოფლიო საჭადრაკო ოლიმპიადის საორგანიზაციო კომიტეტი"-სა და ააიპ „საქართველოს ჭადრაკის ფედერაცია“-ს შორის გაფორმებული შეთანხმების 5.4 პუნქტის შესაბამისად FIDE-ში გადარიცხულ იქნა 2018 წლის მსოფლიო საჭადრაკო ოლიმპიადასთან დაკავშირებით, საერთაშორისო და ადგილობრივი კონსულტანტების ხარჯი 281 100 ლარი.

ქვეპროგრამა ხორციელდება დაბრკოლებების გარეშე.

შესრულების პროცენტი საანგარიშო გეგმასთან: 100 %

შესრულების პროცენტი წლიურ გეგმასთან: 43,4 %